ข้อบัญญัติองค์การบริหารส่วนตำบลโนนหนามแท่งข้อบัญญัติองค์การบริหารส่วนตำบลโนนหนามแท่งเรื่องการบริหารกิจการและการบำรุงรักษาระบบประปาหมู่บ้านพ.ศ. ๒๕๕๗[๑] โดยเป็นการสมควรตราข้อบัญญัติองค์การบริหารส่วนตำบลโนนหนามแท่งว่าด้วยการบริหารกิจการและการบำรุงรักษาระบบประปาหมู่บ้านเพื่อกำหนดแนวทางการบริหารกิจการและการบำรุงรักษาระบบประปาหมู่บ้านให้มีระเบียบหลักเกณฑ์และวิธีปฏิบัติให้เป็นไปในทิศทางเดียวกันอาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับระเบียบกระทรวงมหาดไทย ว่าด้วยการบริหารกิจการและการบำรุงรักษาระบบประปาหมู่บ้าน พ.ศ. ๒๕๔๘องค์การบริหารส่วนตำบลโนนหนามแท่งโดยความเห็นชอบของสภาองค์การบริหารส่วนตำบลโนนหนามแท่ง และนายอำเภอเมืองอำนาจเจริญจึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลโนนหนามแท่ง เรื่อง การบริหารกิจการและการบำรุงรักษาระบบประปาหมู่บ้านพ.ศ. ๒๕๕๗ข้อ ๒ ข้อบัญญัตินี้ให้ใช้บังคับภายในเขตองค์การบริหารส่วนตำบลโนนหนามแท่งนับตั้งแต่วันที่ได้ประกาศ โดยเปิดเผย ณ ที่ทำการองค์การบริหารส่วนตำบลโนนหนามแท่งข้อ ๓ ให้นายกองค์การบริหารส่วนตำบลโนนหนามแท่งรักษาการให้เป็นไปตามข้อบัญญัตินี้และให้มีอำนาจตีความวินิจฉัยปัญหาที่เกิดจากการบริหารกิจการประปาให้นายกองค์การบริหารส่วนตำบลโนนหนามแท่งมีอำนาจออกประกาศ ข้อกำหนดหลักเกณฑ์และวิธีปฏิบัติเพื่อดำเนินการให้เป็นไปตามข้อบัญญัตินี้กิจการประปาหมู่บ้านใดไม่อาจบริหารกิจการประปาต่อไปได้หรือการบริหารกิจการประปาก่อให้เกิดความเสียหายจนประชาชนไม่สามารถใช้น้ำได้หรือมติของที่ประชุมใหญ่ผู้ใช้น้ำส่งมอบการบริหารให้องค์การบริหารส่วนตำบลโนนหนามแท่งบริหารจัดการ ให้นายกองค์การบริหารส่วนตำบลโนนหนามแท่งเป็นผู้วินิจฉัยชี้ขาดว่าจะดำเนินการวิธีการใดคำวินิจฉัยของนายกองค์การบริหารส่วนตำบลโนนหนามแท่งให้เป็นที่สิ้นสุดหมวด ๑บททั่วไป ข้อ ๔ ในข้อบัญญัตินี้ระบบประปาหมู่บ้าน หมายความว่าระบบประปาซึ่งเป็นทรัพย์สินขององค์การบริหารส่วนตำบลโนนหนามแท่งแต่ไม่หมายความรวมถึงระบบประปาที่อยู่ในความรับผิดชอบของการประปาส่วนภูมิภาคการประปานครหลวงผู้บริหารท้องถิ่น หมายความว่านายกองค์การบริหารส่วนตำบลโนนหนามแท่งสมาชิกผู้ใช้น้ำ หมายความว่าบุคคลที่ยื่นความประสงค์ขอใช้น้ำประปาหมู่บ้านเป็นลายลักษณ์อักษรต่อคณะกรรมการคณะกรรมการ หมายความว่าคณะกรรมการบริหารกิจการและบำรุงรักษาระบบประปาหมู่บ้านที่ได้รับเลือกตั้งจากสมาชิกผู้ใช้น้ำประปาให้ทำหน้าที่บริหารกิจการและบำรุงรักษาระบบประปาหมู่บ้านประธานกรรมการ หมายความว่าประธานกรรมการบริหารกิจการและบำรุงรักษาระบบประปาหมู่บ้านมาตรวัดน้ำ หมายความว่าเครื่องวัดปริมาณน้ำที่แสดงว่าผู้ใช้น้ำได้ใช้น้ำไปจำนวนมากน้อยเท่าใดประตูน้ำหมายความว่า เครื่องปิดเปิดน้ำที่ติดตั้งอยู่บริเวณหน้าหรือหลังมาตรวัดน้ำอุปกรณ์ประปา หมายความว่าท่อหรืออุปกรณ์ที่ใช้ประกอบการส่งน้ำให้ผู้ใช้น้ำท่อเมนจ่ายน้ำ หมายความว่าท่อเมนจ่ายน้ำที่องค์การบริหารส่วนตำบลโนนหนามแท่งวางผ่านหน้าบ้านผู้ใช้น้ำท่อภายนอก หมายความว่าท่อที่ต่อจากท่อเมนถึงมาตรวัดน้ำของผู้ใช้น้ำท่อภายใน หมายความว่าท่อที่ต่อจากมาตรวัดน้ำเข้าไปภายในบ้านของผู้ใช้น้ำข้อ ๕ ให้กำหนดชื่อของระบบประปาหมู่บ้านเป็นแนวทางเดียวกันดังนี้ กิจการประปาหมู่บ้าน....................หมวด ๒การบริหารกิจการประปา ข้อ ๖ กิจการประปาเป็นทรัพย์สินขององค์การบริหารส่วนตำบลโนนหนามแท่งโดยมอบให้แต่ละกลุ่มหรือหมู่บ้านบริหารจัดการพร้อมทั้งบำรุงรักษาโดยคณะกรรมการบริหารกิจการและบำรุงรักษาระบบประปาหมู่บ้านข้อ ๗ คณะกรรมการบริหารกิจการและบำรุงรักษาระบบประปาหมู่บ้านจะต้องได้รับการเลือกตั้งจากสมาชิกผู้ใช้น้ำประปาของระบบประปาหมู่บ้านแห่งนั้น ๆโดยกำหนดจำนวนไม่น้อยกว่าเจ็ดคนแล้วรายงานผลการดำเนินการให้องค์การบริหารส่วนตำบลโนนหนามแท่งทราบให้นายกองค์การบริหารส่วนตำบลโนนหนามแท่งเป็นผู้ลงนามแต่งตั้งคณะกรรมการบริหารกิจการและบำรุงรักษาระบบประปาหมู่บ้านและให้มีวาระการดำรงตำแหน่งคราวละ ๒ ปี นับแต่วันเลือกตั้งแต่จะดำรงตำแหน่งติดต่อกันเกินสองวาระไม่ได้ข้อ ๘ ให้คณะกรรมการบริหารกิจการและบำรุงรักษาระบบประปาหมู่บ้านมีอำนาจออกระเบียบหรือข้อบังคับของกิจการประปา ดังนี้(๑) ออกระเบียบ หรือข้อบังคับของกิจการประปาโดยผ่านความเห็นชอบจากที่ประชุมของสมาชิกผู้ใช้น้ำประปามากกว่ากึ่งหนึ่งของจำนวนสมาชิกผู้ใช้น้ำประปาโดยจะต้องไม่ขัดหรือแย้งกับข้อบัญญัตินี้(๒) ออกระเบียบที่มีรายละเอียดแตกต่างหรือขัดแย้งจากข้อบัญญัตินี้โดยได้รับความเห็นชอบจากคณะกรรมการวินิจฉัยตามข้อ ๓๘วรรคสามให้คณะกรรมการบริหารกิจการและบำรุงรักษาระบบประปาหมู่บ้านแต่ละกลุ่มหรือหมู่บ้าน สำเนาระเบียบหรือข้อบังคับของแต่ละกลุ่มหรือหมู่บ้านพร้อมทะเบียนผู้ใช้น้ำ ส่งให้องค์การบริหารส่วนตำบลโนนหนามแท่งเก็บไว้ ๑ชุดเมื่อเห็นเป็นการสมควรเพื่อประโยชน์ของผู้ใช้น้ำ สภาพเศรษฐกิจ สังคมคณะกรรมการบริหารกิจการและบำรุงรักษาระบบประปาหมู่บ้านอาจขอแก้ไขระเบียบหรือข้อบังคับโดยผ่านมติความเห็นชอบจากที่ประชุมผู้ใช้น้ำมากกว่ากึ่งหนึ่งและให้นำความในวรรคสองมาใช้บังคับโดยอนุโลมข้อ ๙ การประชุมสมาชิกผู้ใช้น้ำต้องมีสมาชิกเข้าประชุมเกินกว่ากึ่งหนึ่งของจำนวนสมาชิกผู้ใช้น้ำทั้งหมดจึงถือว่าครบองค์ประชุมหมวด ๓องค์ประกอบอำนาจ สิทธิ และหน้าที่ของคณะกรรมการบริหารกิจการและการบำรุงรักษาระบบประปาหมู่บ้าน ข้อ ๑๐ ให้คณะกรรมการบริหารกิจการและบำรุงรักษาระบบประปาหมู่บ้านมีหน้าที่บริหารกิจการ และบำรุงรักษาระบบประปาหมู่บ้านให้สามารถบริการผู้ใช้น้ำในเขตการให้บริการอย่างทั่วถึงข้อ ๑๑ กรรมการบริหารกิจการและบำรุงรักษาระบบประปาหมู่บ้านต้องมีคุณสมบัติ ดังต่อไปนี้(๑) มีสัญชาติไทยและมีอายุไม่ต่ำกว่ายี่สิบปีบริบูรณ์ในวันเลือกตั้ง(๒) มีภูมิลำเนาหรือถิ่นที่อยู่เป็นประจำ และมีชื่ออยู่ในทะเบียนบ้านในหมู่บ้านหรือชุมชนนั้นๆ ติดต่อกันมาแล้วไม่น้อยกว่าหนึ่งร้อยแปดสิบวันและเป็นสมาชิกผู้ใช้น้ำของกิจการประปาที่ตนจะดำรงตำแหน่งกรรมการ(๓) เป็นบุคคลที่ประกอบอาชีพสุจริตไม่ประพฤติตนเป็นภัยต่อสังคมข้อ ๑๒ กรรมการบริหารกิจการและบำรุงรักษาระบบประปาหมู่บ้านต้องไม่มีลักษณะต้องห้าม ดังต่อไปนี้(๑) เป็นภิกษุ สามเณร นักพรต หรือนักบวช(๒) หูหนวกและเป็นใบ้ซึ่งไม่สามารถอ่านและเขียนหนังสือได้(๓) ติดยาเสพติดให้โทษ(๔) เคยถูกไล่ออก ปลดออก หรือให้ออกจากราชการ หน่วยงานของรัฐ หรือรัฐวิสาหกิจเพราะทุจริตต่อหน้าที่หรือถือว่ากระทำการทุจริตและประพฤติมิชอบในวงราชการข้อ ๑๓ คณะกรรมการบริหารกิจการและบำรุงรักษาระบบประปาหมู่บ้านให้มีจำนวนไม่น้อยกว่า ๗ คน โดยพิจารณาจากปริมาณงานหรือจากจำนวนผู้ใช้น้ำและอย่างน้อยต้องมีกรรมการ ดังนี้(๑) ประธาน(๒) รองประธาน(๓) เหรัญญิก(๔) เลขานุการ(๕) อื่น ๆ (ตามความเหมาะสม)ข้อ ๑๔ คณะกรรมการมีอำนาจหน้าที่(๑) บริหารกิจการประปา ตามระเบียบข้อบังคับของกิจการประปาแต่ละหมู่บ้าน(๒)บริหารกิจการประปาให้เป็นไปตามข้อบังคับและให้เกิดความก้าวหน้าและบริการประชาชนได้อย่างทั่วถึง(๓) พิจารณาอนุญาตหรืองดจ่ายน้ำให้แก่สมาชิกโดยคำนึงถึงประโยชน์ของกิจการประปาเป็นหลัก(๔)จัดทำรายงานผลการดำเนินงานให้องค์การบริหารส่วนตำบลโนนหนามแท่งทราบและรายงานผลการดำเนินงานให้กับสมาชิกผู้ใช้น้ำตามที่องค์การบริหารส่วนตำบลโนนหนามแท่งกำหนด(๕) ควบคุมการทำงานของเจ้าหน้าที่กิจการประปา(๖)จัดทำโครงการขอรับการสนับสนุนงบประมาณจากองค์การบริหารส่วนตำบลโนนหนามแท่งในกรณีที่งบประมาณของประปาไม่เพียงพอต่อการดำเนินงานของกิจการประปาหมู่บ้านข้อ ๑๕ กรรมการพ้นจากตำแหน่งเมื่อ(๑) ถึงคราวออกตามวาระ(๒) ตาย(๓) ลาออกโดยยื่นหนังสือลาออกต่อประธานกรรมการกรณีที่ยังไม่มีประธานกรรมการหรือประธานกรรมการขอลาออกให้ยื่นหนังสือลาออกต่อนายกองค์การบริหารส่วนตำบลโนนหนามแท่ง(๔) ไปเสียจากหมู่บ้านหรือชุมชนนั้น(๕) ปรากฏภายหลังว่าขาดคุณสมบัติตามข้อ ๑๑หรือมีลักษณะต้องห้ามตามข้อ ๑๒(๖) ต้องโทษจำคุก ยกเว้นการกระทำความผิดลหุโทษหรือกระทำความผิดโดยประมาท(๗)กรณีที่กรรมการว่างลงเกินกว่ากึ่งหนึ่งให้กรรมการที่เหลือพ้นจากตำแหน่งข้อ ๑๖ กรณีกรรมการว่างลงเพราะเหตุอื่นใดนอกจากครบวาระจำนวนน้อยกว่าหรือเท่ากับกึ่งหนึ่งของจำนวนคณะกรรมการที่มีอยู่เดิมทั้งหมดให้มีการเลือกตั้งกรรมการแทนตำแหน่งที่ว่างภายในสิบห้าวันนับแต่วันที่ตำแหน่งว่างลงและให้ผู้ซึ่งได้รับเลือกแทนนั้นอยู่ในตำแหน่งได้เพียงเท่าวาระที่เหลืออยู่ของผู้ซึ่งตนแทนเว้นแต่กรณีตำแหน่งที่ว่างลงมีวาระที่เหลือไม่ถึงหนึ่งร้อยแปดสิบวันจะไม่จัดให้มีการเลือกตั้งแทนตำแหน่งกรรมการที่ว่างก็ได้ข้อ ๑๗ ในการประชุมคณะกรรมการต้องมีกรรมการเข้าประชุมไม่น้อยกว่ากึ่งหนึ่งจึงจะเป็นองค์ประชุมข้อ ๑๘ มติที่ประชุมให้ถือเสียงข้างมากหากคะแนนเสียงเท่ากันให้ประธานเป็นผู้ชี้ขาดและให้ถือว่าเป็นที่สุดหมวด ๔สิทธิและหน้าที่ของสมาชิกผู้ใช้น้ำ ข้อ ๑๙ สมาชิกต้องปฏิบัติตามระเบียบข้อบังคับของการประปาแต่ละหมู่บ้านโดยเคร่งครัดข้อ ๒๐ แสดงความคิดเห็นและให้ความร่วมมือในการบริหารงานของคณะกรรมการหมวด ๕สิทธิและหน้าที่ของเจ้าหน้าที่ของกิจการประปา ข้อ ๒๑ เจ้าหน้าที่ของกิจการประปาได้แก่ บุคคลที่คณะกรรมการคัดเลือกให้รับผิดชอบดูแลซ่อมแซมระบบประปาการจัดเก็บค่าน้ำ การจัดทำบัญชีอื่น ๆ ตามที่คณะกรรมการกำหนดโดยให้ได้รับค่าจ้างตามที่คณะกรรมการกำหนดแต่ต้องไม่เกินอัตราที่องค์การบริหารส่วนตำบลโนนหนามแท่งกำหนด (ตามบัญชีแนบท้าย)ข้อ ๒๒ ให้เจ้าหน้าที่กิจการประปาดำเนินการให้เป็นไปตามที่คณะกรรมการกำหนดหมวด ๖หน้าที่ของผู้ใช้น้ำ ข้อ ๒๓ ผู้ใช้น้ำจะต้องชำระค่ามาตรวัดน้ำข้อ ๒๔ ผู้ที่ประสงค์จะใช้น้ำประปาจะต้องยื่นคำขอใช้น้ำต่อคณะกรรมการและเมื่อได้รับความยินยอมแล้วจึงต่อน้ำใช้ได้โดยเจ้าหน้าที่ของกิจการประปาข้อ ๒๕ การจ่ายค่าธรรมเนียมการขอใช้น้ำ ค่าปรับค่าติดตั้งมาตรวัดน้ำ ให้เป็นไปตามที่คณะกรรมการกำหนดแต่ไม่เกินอัตราที่องค์การบริหารส่วนตำบลโนนหนามแท่งกำหนด (ตามบัญชีแนบท้าย)ข้อ ๒๖ การต่อท่อน้ำออกจากมาตรวัดน้ำให้เป็นหน้าที่ของผู้ยื่นความประสงค์ขอใช้น้ำประปาข้อ ๒๗ การติดตั้งมาตรวัดน้ำต้องติดตั้งไว้ในที่เปิดเผย สามารถตรวจสอบได้ตลอด ๒๔ ชั่วโมงหรือห่างจากรั้วไม่เกิน ๑ เมตรข้อ ๒๘ การกระทำใด ๆที่ทำให้ทรัพย์สินของกิจการประปาเสียหายจะโดยเจตนาหรือไม่ผู้กระทำต้องชดใช้ค่าเสียหายให้แก่กิจการการประปาตามจำนวนเงินทั้งหมดข้อ ๒๙ ผู้ใดมีเจตนาลักการใช้น้ำหรือเปลี่ยนแปลง แก้ไขตัวเลขในมาตรวัดน้ำหรือกระทำการใด ๆ ก็ตามที่มีเจตนาจะลักการใช้น้ำของกิจการการประปา กิจการการประปาจะงดจ่ายน้ำทันทีและจะต้องเสียค่าปรับให้แก่กิจการประปาในอัตราที่คณะกรรมการกำหนดแต่ต้องไม่เกินหนึ่งพันบาทข้อ ๓๐ กรณีการยกเลิกการใช้น้ำ หรือโอนให้ผู้อื่นให้ยื่นคำขอต่อคณะกรรมการและได้รับการอนุญาตจากคณะกรรมการเสียก่อนจึงสิ้นสุดการเป็นผู้ใช้น้ำมิฉะนั้นจะถือว่ายังเป็นสมาชิกผู้ใช้น้ำอยู่และจะต้องเสียค่าน้ำตามที่กิจการการประปาเรียกเก็บข้อ ๓๑ ระยะเวลาในการเรียกเก็บค่าน้ำและระยะเวลาการค้างชำระค่าน้ำ ให้เป็นไปตามที่คณะกรรมการกำหนดข้อ ๓๒ ผู้ใช้น้ำต้องช่วยดูแลมาตรวัดน้ำที่ติดตั้งหากชำรุดเสียหายต้องดำเนินการซ่อมแซมหรือหากต้องการซ่อมแซมหรือเปลี่ยนใหม่ให้แจ้งคณะกรรมการทราบภายในเจ็ดวันข้อ ๓๓ ผู้ใช้น้ำที่เป็นเจ้าของอาคารเช่าหลายหลังแม้จะเป็นเจ้าของอาคารรายเดียวกันต้องติดมาตรวัดน้ำตามจำนวนหลังคาเรือนข้อ ๓๔ กรณีบ้านเช่าเมื่อมีผู้เช่าย้ายออกไปหรือว่างด้วยประการใดก็ดีเจ้าของบ้านเช่า หรือผู้ให้เช่าจะต้องจ่ายค่าน้ำข้อ ๓๕ ผู้ใช้น้ำรายใดจะเลิกการใช้น้ำหรือย้ายสถานที่อยู่หรือโอนให้ยื่นคำขอต่อคณะกรรมการทราบล่วงหน้าไม่น้อยกว่าเจ็ดวันข้อ ๓๖ ผู้ใช้น้ำรายใดสงสัยว่าเจ้าหน้าที่กิจการประปาบันทึกการใช้น้ำจากมาตรวัดน้ำคลาดเคลื่อนจากความเป็นจริงจะขอตรวจสอบได้โดยยื่นคำร้องต่อคณะกรรมการเมื่อตรวจสอบแล้วหากปรากฏว่าคลาดเคลื่อนจากความจริงคณะกรรมการจะคำนวณให้ตามที่ใช้จริงข้อ ๓๗ อัตราค่าน้ำประปา ค่าธรรมเนียมค่าใช้จ่ายอื่นใด ให้เรียกเก็บตามอัตราที่กำหนดท้ายข้อบัญญัตินี้โดยให้ผู้ใช้น้ำจักต้องชำระค่าน้ำประปาภายในวันที่ ๕ ของเดือนชำระโดยตรงกับเจ้าหน้าที่ผู้ได้รับมอบหมายหรือแต่งตั้งจากกิจการประปาให้เป็นผู้มีหน้าที่จัดเก็บค่าบริการใช้น้ำประปาข้อ ๓๘ กิจการประปาทรงไว้ซึ่งสิทธิในการเปลี่ยนแปลงอัตราค่าใช้น้ำตามสภาพเศรษฐกิจข้อเท็จจริงของต้นทุนการผลิตและจะประกาศให้ผู้ใช้น้ำทราบล่วงหน้าไม่น้อยกว่า ๓๐ วัน ทั้งนี้ ไม่เกินอัตราที่กำหนดท้ายข้อบัญญัตินี้ในกรณีที่ไม่สามารถหาข้อยุติได้ให้คณะกรรมการยื่นเรื่องให้องค์การบริหารส่วนตำบลโนนหนามแท่งพิจารณาคำวินิจฉัยขององค์การบริหารส่วนตำบลโนนหนามแท่งให้เป็นที่สุดเมื่อองค์การบริหารส่วนตำบลโนนหนามแท่ง ได้รับเรื่องตามวรรคสองให้ดำเนินการแต่งตั้งคณะกรรมการวินิจฉัยโดยให้นายกองค์การบริหารส่วนตำบลโนนหนามแท่งหรือผู้ซึ่งนายกองค์การบริหารส่วนตำบลโนนหนามแท่ง มอบหมายเป็นประธานประธานสภาองค์การบริหารส่วนตำบลโนนหนามแท่งสมาชิกสภาองค์การบริหารส่วนตำบลที่อยู่ในเขตการให้บริการตัวแทนผู้ใช้น้ำเป็นกรรมการ และปลัดองค์การบริหารส่วนตำบลเป็นกรรมการและเลขานุการข้อ ๓๙ ห้ามมิให้ผู้ใช้น้ำใช้เครื่องสูบน้ำโดยตรงจากท่อภายนอกหรือท่อภายในหากจะใช้เครื่องสูบน้ำให้ต่อท่อภายในลงถังเก็บน้ำเสียก่อนแล้วจึงจะสามารถใช้เครื่องสูบน้ำจากถังเก็บน้ำเข้าท่อภายในบ้านหมวด ๗การเงิน ข้อ ๔๐ รายได้ของกิจการประปา หมายถึง(๑) เงินค่าน้ำ(๒) เงินค่าธรรมเนียมเงินค่าปรับ(๓) เงินบริจาค(๔) เงินที่ได้รับการอุดหนุนจากองค์การบริหารส่วนตำบลโนนหนามแท่งข้อ ๔๑ รายจ่ายของกิจการประปา หมายถึง(๑) ค่าใช้จ่ายในการดำเนินการเกี่ยวกับระบบผลิตน้ำการจ่ายน้ำประปา(๒) ค่าใช้จ่ายในการบำรุงรักษาซ่อมแซมการขยายกิจการประปา(๓) ค่าใช้จ่ายในการบริหารกิจการประปา เช่น ค่าจ้างเจ้าหน้าที่ค่าวัสดุ อุปกรณ์(๔) ค่าใช้จ่ายอื่น ๆตามที่องค์การบริหารส่วนตำบลโนนหนามแท่งกำหนด เช่น ค่าเบี้ยประชุมหรือค่าตอบแทนกรรมการ(ตามบัญชีแนบท้าย)ข้อ ๔๒ ให้คณะกรรมการบริหารกิจการและบำรุงรักษาระบบประปาหมู่บ้านรายงานผลการดำเนินงาน การเงินให้องค์การบริหารส่วนตำบลโนนหนามแท่งทราบเดือนละหนึ่งครั้งข้อ ๔๓ การเก็บรักษาเงินให้มีบัญชีเงินฝากธนาคารในนาม กองทุนกิจการประปาหมู่บ้าน............ไว้ ณ ธนาคารของรัฐ เมื่อมีรายรับเกิดขึ้น ให้ประธานเหรัญญิกหรือผู้ได้รับมอบหมายจะต้องนำฝากธนาคารภายในวันนั้น หากมีความจำเป็นจะต้องเก็บรักษาไว้จ่ายในกรณีเร่งด่วนให้เป็นไปตามที่ คณะกรรมการกำหนด แต่ไม่เกินสองพันบาทข้อ ๔๔ การเบิกถอนเงินต้องมีลายมือชื่อกรรมการอย่างน้อย ๓ และหนึ่งในนั้นต้องมีลายมือชื่อประธานหรือเหรัญญิกเป็นผู้ลงนามร่วมกันในการเบิกถอนด้วยทุกครั้งข้อ ๔๕ การเงินและบัญชีรูปแบบการจัดทำบัญชีของคณะกรรมการ ให้เป็นไปตามที่องค์การบริหารส่วนตำบลโนนหนามแท่งกำหนดองค์การบริหารส่วนตำบลโนนหนามแท่งมีอำนาจตรวจสอบการเงินและบัญชีในระยะเวลาตามที่เห็นสมควรอย่างน้อยปีละหนึ่งครั้งหากพบข้อบกพร่องให้แจ้งให้คณะกรรมการดำเนินการแก้ไขให้ถูกต้องหมวด ๘บทกำหนดโทษ ข้อ ๔๖ ผู้ใช้น้ำรายใดปฏิบัติฝ่าฝืนข้อ ๓๙สำนักงานกิจการประปาจะงดจ่ายน้ำเข้าอาคารทันทีข้อ ๔๗ ผู้ใดละเมิดข้อบัญญัตินี้จนทำให้เกิดการเสียหายแก่กิจการประปาด้วยประการใดก็ดี ให้ผู้นั้นชดใช้ค่าเสียหายแก่กิจการประปาเท่าที่กิจการประปาได้จ่ายไปเพื่อการนั้นและเสียค่าปรับไม่เกิน๑,๐๐๐ บาท หรือคณะกรรมการบริหารกิจการและการบำรุงรักษาระบบประปาหมู่บ้านอาจพิจารณาส่งเรื่องให้องค์การบริหารส่วนตำบลโนนหนามแท่งพิจารณาตามที่เห็นสมควรหรือดำเนินคดีตามกฎหมายเมื่อองค์การบริหารส่วนตำบลโนนหนามแท่งได้รับเรื่องดังกล่าวให้ดำเนินการแต่งตั้งคณะกรรมการขึ้นมาคณะหนึ่งเพื่อพิจารณาข้อปัญหาดังกล่าวองค์ประกอบ จำนวน คณะกรรมการ ให้นำความในข้อ ๓๘ วรรคสาม มาใช้บังคับโดยอนุโลมข้อ ๔๘ ผู้ใดไม่ชำระค่าใช้น้ำประปาสองงวดติดกันคณะกรรมการจะดำเนินการงดการจ่ายน้ำหากผู้ใช้น้ำมีความประสงค์ที่จะขอใช้น้ำใหม่ต้องชำระหนี้ที่ค้างทั้งหมดให้เรียบร้อย พร้อมทั้งเบี้ยปรับ (ถ้ามี)แล้วจึงจะดำเนินการตามข้อ ๒๔ข้อ ๔๙ ผู้ใดจงใจใช้น้ำโดยไม่ผ่านมิเตอร์หรือวิธีใดก็ตามจะถูกงดจ่ายน้ำทันทีและคณะกรรมการจะดำเนินการตามกฎหมายต่อไปข้อ ๕๐ ผู้ใดเจตนาแก้ไขหรือเปลี่ยนแปลงตัวเลขมาตรวัดน้ำด้วยวิธีการใดๆ ก็ตาม ซึ่งมีเจตนาให้ปริมาณการใช้น้ำลดลง ต้องระวางโทษปรับไม่เกิน ๑,๐๐๐ บาท และคณะกรรมการจะดำเนินคดีตามกฎหมายข้อ ๕๑ ผู้ใดจงใจต่อท่อประปานอกมาตรวัดน้ำเข้าอาคารโดยตรงไม่ผ่านมาตรวัดน้ำต้องระวางโทษปรับไม่เกิน๑,๐๐๐ บาท และคณะกรรมการจะดำเนินคดีตามกฎหมายข้อ ๕๒ บรรดาโทษที่กำหนดไว้ในข้อบัญญัตินี้หากผู้ซึ่งต้องได้รับโทษยินยอมชำระค่าปรับตามที่เจ้าพนักงานเปรียบเทียบปรับให้ถือว่าคดีเป็นอันเลิกกันตามกฎหมายว่าด้วยการนั้นกำหนดบทเฉพาะกาล ข้อ ๕๓ ให้กิจการประปาในเขตพื้นที่ตำบลโนนหนามแท่งที่มีอยู่ณ วันที่ข้อบัญญัตินี้มีผลใช้บังคับดำเนินการคัดเลือกคณะกรรมการบริหารกิจการและการบำรุงรักษาระบบประปาหมู่บ้านให้แล้วเสร็จภายใน๓๐ วันหากพ้นกำหนดนี้แล้วนายกองค์การบริหารส่วนตำบลโนนหนามแท่งมีอำนาจแต่งตั้งคณะกรรมการตามความในข้อ๓๘ วรรคสาม เพื่อบริหารกิจการและการบำรุงรักษาระบบประปาหมู่บ้านในพื้นที่นั้น ๆข้อ ๕๔ ให้คณะกรรมการบริหารกิจการและการบำรุงรักษาระบบประปาหมู่บ้านชุดแรกของแต่ละหมู่บ้านดำเนินการประชุมผู้ใช้น้ำในเขตการให้บริการและดำเนินการออกข้อบังคับการใช้น้ำของแต่ละกลุ่มให้แล้วเสร็จภายใน๖๐ วันนับแต่วันที่ได้รับการเลือกตั้งโดยมีเนื้อหาและข้อความสอดคล้องกับข้อบัญญัตินี้ประกาศณ วันที่ ๒๘ สิงหาคม พ.ศ. ๒๕๕๗พิณชัยเบญจพันเลิศนายกองค์การบริหารส่วนตำบลโนนหนามแท่ง[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลโนนหนามแท่งเรื่อง การบริหารกิจการและการบำรุงรักษาระบบประปาหมู่บ้าน พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๕ มกราคม ๒๕๕๘ภีราพร/ผู้ตรวจ๒๘ มกราคม ๒๕๕๘[๑] ราชกิจจานุเบกษาเล่ม ๑๓๑/ตอนพิเศษ ๒๕๕ ง/หน้า ๑๐๗/๑๗ ธันวาคม ๒๕๕๗